Diari Oficial de la Generalitat Valenciana


Sumari del DOGV 4791, del 06-07-2004 (2004/6806)

ACORD de 30 d'abril de 2004, de la Comissió Territorial d'Urbanisme de València, relatiu a la descatalogació d'immoble al municipi de Puig.
-------------------------------------------------------------------------------------------------------------------------------------------

### Dades del document

Número de DOGV
:   4791

Data del DOGV
:   06-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6806


Data del document
:   30-04-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Puig de Santa Maria, el
    * propietat immobiliària
    * pla d'urbanisme

ACORD de 30 d'abril de 2004, de la Comissió Territorial d'Urbanisme de València, relatiu a la descatalogació d'immoble al municipi de Puig. [2004/S6806]
  
Vist l'expedient remés per l'Ajuntament de Puig referit a la modificació puntual del Pla General relativa a la descatalogació parcial de l'immoble ubicat al carrer Pintor Peiró 14, i de conformitat amb els següents,
  
Antecedents
  
Primer
  
El projecte es va sotmetre a informació pública mitjançant acord del ple de l'Ajuntament en sessió celebrada el dia 30 de juliol de 2003. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 29 d'octubre de 2003.
  
Segon
  
El projecte consta de memòria justificativa, fitxa del catàleg, fotografies de l'edifici i plànols d'informació.
  
Tercer
  
La modificació que es tramita a instàncies d'interessat, proposa en la parcel·la de 259,69 m², que consta en la fitxa 43 del catàleg i on es troba construït un habitatge amb façana al carrer del Pintor Peiró núm. 14 (adossat a la mitgera de la dreta i amb el lateral esquerre limitant amb el carrer Lo Rat Penat, enfront de l'escala del Reial Monestir de Santa Maria, açò és, dins de l'entorn de monument, bé d'interés cultural), la segregació en dues parts, una de 148,27 m² amb límit al carrer Lo Rat Penat i una altra de 111,42 amb façana al carrer Pintor Peiró núm. 14 cantó amb el carrer Lo Rat Penat. La proposta és mantenir la catalogació de la parcel·la que afronta amb el carrer Pintor Peiró, núm. 14 sobre la qual es troba edificat l'habitatge catalogat, i descatalogar la parcel·la de 148,27 m² per a poder realitzar obra nova. La casa catalogada disposaria d'un pati posterior de 3,61 per 2,57 m i es demolirien unes construccions noves de baixa qualitat que existeixen actualment. L'esmentat habitatge compleix amb l'edificabilitat fixada pel Pla General per a aqueix sòl urbà dins de l'àrea d'ordenança C-2 en el qual es troba.
  
Quart
  
Puig compta amb Pla General homologat a la Llei 6/1994, de 15 de novembre, Reguladora de l'Activitat Urbanística per acord de la Comissió Territorial d'Urbanisme de 21 de desembre de 1999.
  
Cinqué
  
La Comissió Informativa de la Comissió Territorial d'Urbanisme de València, en sessió celebrada el 21 d'abril de 2004, va emetre informe relatiu al projecte que ens ocupa, complint així el que preceptua l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
Consta l'expedient municipal informe emés pel director general de Política Lingüística i Patrimoni Cultural Valencià de la Conselleria de Cultura, Educació i Esport amb data 20 de gener de 2004 que refereix els següents aspectes:
  
1. A l'efecte de l'informe vinculant de la modificació puntual de Catàleg de Béns i Espais Protegits que enuncia l'article 47 de la Llei de Patrimoni Cultural Valencià, es pot concloure que pel que fa a l'informe vinculant que s'ha d'emetre per aquesta Conselleria de Cultura, l'edifici no posseeix valors suficients per a obtenir la consideració i reconeixement com a bé de rellevància local. Es considera a més que la descatalogació de la part de parcel·la corresponent a un corral o pati lateral que recau al carrer Lo Rat Penat, amb fitxa de catàleg núm. 43, no afecta els valors intrínsecs de l'edifici que van propiciar la seua catalogació.
  
2. A l'efecte urbanístic de la descatalogació parcial sol·licitada, s'estima afecta la segregació de la parcel·la inicial de 259,69 m² una part de 148,27 que recau al carrer Lo Rat Penat.
  
3. L'edifici actual del carrer Pintor Peiró 14, ha de conservar la protecció existent, amb la part de pati corresponent a la separació amb la construcció proposada, mantenint les condicions establides inicialment.
  
4. Respecte a la nova construcció i a la possible reforma de l'existent:
  
Sobre el solar resultant descatalogat es podrà realitzar una nova edificació que mantindrà un pati lateral entre la construcció existent i la proposada, amb unes dimensions mínimes segons s'indica en el pla G07 de la proposta de 7.57x375 m, i un pati interior amb les construccions confrontants segons el mateix plànol citat de 3.39x635 m
  
L'altura de cornisa i carener del nou edifici, a falta de definició en la proposta, hauran de determinar-se tenint en compte com a màxim les altures en l'edifici existent, i les dels edificis confrontants.
  
En qualsevol cas la possible construcció i la reforma de l'existent, haurà de garantir la seua adequació i el compliment de la normativa del nucli històric tradicional del Puig, i sotmetre el seu projecte d'execució, independent a aquesta petició, a l'autorització patrimonial corresponent de la Conselleria de Cultura, Educació i Esport, per trobar-se en entorn de monument, bé d'interés cultural.
  
S'hauran de considerar les limitacions legals establides per a la salvaguarda del patrimoni arqueològic establides en l'article de la Llei 4/1998, d'11 de juny, de patrimoni cultural valencià.
  
Quart
  
L'aprovació provisional del ple municipal fa seues implícitament les puntualitzacions establides en l'infome municipal favorable de 17 de març de 2003 de la Sra. arquitecta municipal i que són les següents:
  
Respectar la volumetria actual de l'habitatge catalogat que dóna al carrer Pintor Peiró núm. 14 sense permetre increment algun.
  
Que els propietaris firmaren un document de compromís (conveni amb l'Ajuntament) de restauració integral de l'habitatge, tant les façanes com l'estructura, instal·lacions i coberta.
  
Hauran de demolir-se unes construccions noves que existeixen actualment adossades a la casa antiga, de forma que es dispose de llums i ventilació en la planta baixa.
  
La creació del pati a façana per a evitar la mitgera de la casa nova és molt interessant, i suposa concretar la dita ordenança per a aqueixa parcel·la en concret.
  
Edificar en el solar a desqualificar respectant les ordenances del C-2.
  
Cinqué
  
La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb l'article 10.A del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
A la vista del que antecedeix, la Comissió Territorial d'Urbanisme, en sessió celebrada el 30 d'abril de 2004, acorda: aprovar definitivament la modificació puntual del Pla General de Puig relativa a la descatalogació parcial d'edifici carrer Pintor Peiró, 14; Major, 40, en els termes i amb les condicions previstes en l'informe de Cultura i en l'aprovació provisional.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la publicació.
  
Tot això sense perjudici que es puga exercir qualsevol altre recurs o acció que estime oportú.
  
València, 30 d'abril de 2004.- El secretari de la Comissió Territorial d'Urbanisme: Álvaro Aleixandre Ortí.